Príloha č. 3 

Vymedzenie hraníc územia pamiatkovej rezervácie Kežmarok

Hranica pamiatkovej rezervácie Kežmarok je vyznačená na priloženej mape                 m 1 : 5000. Popis hranice bol spracovaný podľa jednotlivých mapových listov základnej mapy m 1 : 1000, vydaných Úradom geodézie kartografie a katastra Slovenskej republiky so stavom polohopisu k 31. 12. 1980, ktoré sú doteraz jediným aktuálnym podkladom pre územie Kežmarku.

Popis hranice

Hranica pamiatkovej rezervácie Kežmarok, katastrálne územie Kežmarok,  začína v severnej časti mesta, na rozhraní parciel č. 3207 (Garbiarska ulica), č. 2187 a č. 3215 (Nová ulica). Pokračuje po rozmedzí parciel č. 3215 a č. 2187 až do spoločného bodu parciel č. 3215, č. 2187  a  č. 3212 (Hradská cesta). Sleduje severnú stranu parcely č. 3212 až po geodetický bod č. 908. Z tohto bodu pretína parcelu č. 3212 do spoločného bodu parciel č. 3212,  č. 2572 a č. 2573. Ďalej sleduje východnú stranu parcely č. 3212 až do spoločného bodu parciel č. 3212, č. 2617, č. 2618 a č. 3219 (ulica 1. mája). Odtiaľ pokračuje po východnej hranici parcely č. 3219 až do juhozápadného rohu parcely č. 2651, odkiaľ pretína parcelu č. 3219 do severozápadného rohu parcely č. 2660. Pokračuje po východnej hranici parcely č. 3219 až do styčného bodu parciel č. 3219, č. 2667    a č. 3254 (ulica Jakuba Kraya). Z tohto bodu pretína parcelu č. 3254 priamo do spoločného bodu parciel č. 3254, č. 643 a č. 3127 (Štefánikova ulica). Tu sa hranica lomí smerom na západ a sleduje rozhranie parcely č. 3127 s parcelami č. 3254   a č. 3143. Zo spoločného bodu parciel č. 3143, č. 640 a č. 3127 sleduje hranicu parcely č. 3127 s parcelami č. 640, č. 3141 a č. 642. Ďalej pokračuje po južnej strane parcely   č. 642 až po rozhranie parciel č. 642, č. 3142 a č. 1095. Z tohto bodu pretína parcelu č. 3142 (Hviezdoslavova ulica) do spoločného bodu parciel č. 3142, č. 1098 a č. 1099. Odtiaľ sleduje severozápadnú a severnú hranicu parcely č. 3124. Zo spoločného bodu parciel č. 3144, č. 3142 a č. 3262 sleduje juhovýchodnú hranicu parcely č. 3262 (Ulica Martina Lányiho) do spoločného bodu parciel č. 3262, č. 3254 (Toporcevova ulica)    a č. 3144. Pokračuje po rozhraní parciel č. 3262  a č. 3254,   č. 3145 až do bodu na rozmedzí parciel č. 3262, č. 3254 a č. 3235. Odtiaľ priamo pretína parcelu č. 3235 do spoločného bodu parciel č. 44, č. 43 a č. 3235. Odtiaľ pokračuje po hranici parciel č. 43 a č. 44 do spoločného bodu parciel č. 43, č. 44   a č. 3234 (Baštová ulica) a smeruje severným smerom po západnej strane parcely č. 3234. V spoločnom bode parciel     č. 3234, č. 3233 a č. 3235 priamo pretína parcelu č. 3232 (Kušnierska brána) do styčného bodu parciel č. 3232, č. 3233 a č. 99. Pokračuje po západnej strane parcely  č. 3232, v bode na rozhraní tejto parcely s parcelami č. 3207 (Garbiarska ulica) a č. 105 sa stáča na severovýchod a prechádza po rozhraní parcely č. 3207 s parcelami č. 3232 a č. 106 do styčného bodu parciel č. 3207, č. 106 a č. 3131 (Duklianska ulica). Odtiaľ pretína parcelu  č. 3207 do spoločného bodu parciel č. 1809, č. 3230 a č. 3207, pokračuje po severozápadnej strane parcely č. 3207 až do styčného bodu parciel  č. 3207,    č. 1932 a č. 1935. Tu pretína parcelu č. 3207 a napája sa na počiatočný bod, teda spoločný bod parciel č. 3207, č. 2187 a č. 3215.